b'\n_START_ARTICLE_\n6. prosinca u Domovinskom ratu\n_START_PARAGRAPH_\nDomovinski rat po nadnevcima: 6. prosinca u Domovinskom ratu._NEWLINE_1990._NEWLINE_- Sabor Republike Hrvatske zadu\xc5\xbeio svoju delegaciju u Vije\xc4\x87u republika i pokrajina na Skup\xc5\xa1tine SFRJ da inicira postupak za razrje\xc5\xa1enje Veljka Kadijevi\xc4\x87a s funkcije saveznog sekretara za narodnu obranu._NEWLINE_1991._NEWLINE__NEWLINE_- JNA i srpski teroristi bombardiraju Osijek i Dubrovnik. Oba su grada u plamenu._NEWLINE_- U Dubrovniku poginulo 19, a ranjeno 60 gra\xc4\x91ana._NEWLINE__NEWLINE_- Sisak i Karlovac pod artiljerijskom vatrom._NEWLINE_- Francuski intelektualci, uklju\xc4\x8duju i poznatog pisca Eugenea Ionescoa; poslali apel predsjednicima europskih dr\xc5\xbeava da priznaju neovisnost Hrvatske._NEWLINE__NEWLINE_- Masovne demonstracije podr\xc5\xa1ke Hrvatskoj odr\xc5\xbeavaju se u 46 gradova i sveu\xc4\x8dili\xc5\xa1ta Sjeverne Amerike, Europe i Australije._NEWLINE_- SAD uvele trgovinski embargo na cijelo podru je biv\xc5\xa1e Jugoslavije._NEWLINE_- Zakoni koji se ti\xc4\x8du talijanske manjine u Hrvatskoj zadovoljili Rim._NEWLINE_1992._NEWLINE__NEWLINE_- Turski predsjednik Turgut Ozal poziva predsjednika SAD Georgea Busha da povede vojnu operaciju u BiH._NEWLINE_1993._NEWLINE_- Hrvatska ne bi pristala zamijeniti Prevlaku samo za Neum, rije\xc4\x8d je o sveobuhvatnom rje\xc5\xa1enju, koje bi osiguravalo podru\xc4\x8dje Dubrovnika i donijelo mir, i u tom pogledu taj prijedlog me\xc4\x91unarodne zajednice nismo prihvatili nego smo ga uzeli u razmatranje, rekao predsjednik Tu\xc4\x91man na tiskovnoj konferenciji u Zagrebu._NEWLINE__NEWLINE_- Jo\xc5\xa1 jedan te\xc5\xbeak ratni dan na zadarskom podru\xc4\x8dju, granate padale po Poli\xc4\x8dniku, Prkosu, Ka\xc5\xa1i\xc4\x87u, Paljuvu, Zemuniku Donjem, no, na sre\xc4\x87u, sam Zadar bio po\xc5\xa1te\xc4\x91en._NEWLINE__NEWLINE_- Takozvana SRJ posredno priznaje umije\xc5\xa1anost svoje armije u tragi\xc4\x8dna zbivanja u Hrvatskoj._NEWLINE__NEWLINE_- Obilje\xc5\xbeena dvogodi\xc5\xa1njica napada na Dubrovnik._NEWLINE__NEWLINE_- Na osje\xc4\x8dkom podru\xc4\x8dju, prema podacima Regionalnog ureda za prognanike i izbjeglice, popisano ukupno 69.417 prognanih osoba._NEWLINE_- \xc5\xbdestoki napadi MOS-a na ve\xc4\x87ini boji\xc5\xa1ta HR Herceg-Bosne, najdramati\xc4\x8dnije oko \xc5\xbdep\xc4\x8da._NEWLINE__NEWLINE_- Najmanje pet osoba poginulo, a pet ih ranjeno od srpskog bombardiranja Sarajeva._NEWLINE__NEWLINE_- Kako se pribli\xc5\xbeavaju izbori za predsjednika tzv. republike srpske krajine, beogradski re\xc5\xbeim se sve vi\xc5\xa1e podr\xc5\xbeava Milana Marti\xc4\x87a, biv\xc5\xa1eg policajca, kao idealnog \xc4\x8dovjeka za to mjesto._NEWLINE_1994._NEWLINE__NEWLINE_- Ruska pregovara\xc4\x8dka ekipa potpuno "minirala" dokumente o stanju u zemljama nastalim na podru\xc4\x8dju biv\xc5\xa1e Jugoslavije i deklaraciju o Biha\xc4\x87u na sastanku KESS-a u Budimpe\xc5\xa1ti._NEWLINE__NEWLINE_- Predsjednik Republike Hrvatske dr. Franjo Tu\xc4\x91man vratio se u Zagreb iz Budimpe\xc5\xa1te, gdje je sudjelovao u dvodnevnom sastanku na vrhu \xc5\xa1efova dr\xc5\xbeava i vlada \xc4\x8dlanica KESS-a._NEWLINE__NEWLINE_- Ministri kontaktne skupine zemalja \xc4\x8dlanica Islamske konferencije na sastanku u \xc5\xbdenevi, na kojem su sudjelovali i Alija Izetbegovi\xc4\x87 i dr. Mate Grani\xc4\x87, zatra\xc5\xbeili ukidanje embarga na uvoz oru\xc5\xbeja za BiH i Hrvatsku._NEWLINE__NEWLINE_- HVO na livanjskom boji\xc5\xa1tu postigao nove uspjehe: ovladao naseljima Gubinom, Vedrim Poljem, Bobu\xc5\xa1i\xc4\x87ima, Sajkovi\xc4\x87em, Barosima i Rosi\xc4\x87ima, a izlaskom na Troglav, Hrvatsko vije\xc4\x87e obrane prakti\xc4\x8dno do\xc5\xa1lo do granice BiH i Hrvatske, izvijestio Odjel za informiranje Politi\xc4\x8dke uprave Ministarstva obrane HR Herceg-Bosne._NEWLINE_1995._NEWLINE__NEWLINE_- Budu\xc4\x87i da svi koji su do\xc5\xa1li u isto\xc4\x8dnu Slavoniju mog ostati ili oti\xc4\x87i, a istodobno svi protjerani imaju pravo na povratak, to \xc4\x87e u praksi stvoriti probleme, rekao potpredsjednik hrvatskog Sabora Vladimir \xc5\xa0eks u razgovoru s predstavnicima Me\xc4\x91unarodne komisije za Balkan._NEWLINE__NEWLINE_- Prethodnica od 45 NATO-vih vojnika stigla u Zagreba\xc4\x8dku zra\xc4\x8dnu luku Pleso gdje \xc4\x87e se zadr\xc5\xbeati neko vrijeme, a krajnji cilj njihova putovanja je Sarajevo._NEWLINE__NEWLINE_- Treba kazniti one koji su osumnji\xc4\x8deni za ratne zlo\xc4\x8dine u\xc4\x8dinjene na tlu biv\xc5\xa1e Jugoslavije, jer se bez pravde ne\xc4\x87e mo\xc4\x87i uspostaviti nikakav mir izjavio ameri\xc4\x8dki predsjednik Bill Clinton skupni predstavnika privatnih humanitarnih udruga u Washingtonu._NEWLINE_1996._NEWLINE__NEWLINE_- Na Donatorskoj konferenciji u Zagrebu u organizaciji UNTAES-a za obnovu Podunavlja obe\xc4\x87ano za idu\xc4\x87u godinu 34 milijuna dolara.'